ഒരു നൂറ്റാണ്ട് കാലത്തിന്റെ ഓര്മ്മകള് പുതുക്കി വാഴക്കാട്ടെ അത്താണി എടവണ്ണപ്പാറ : പഴമയുടെ തിരുശേഷിപ്പായി വാഴക്കാട് പഞ്ചായത്തിലെ വട്ടപ്പാറയിലെ പാടവരമ്ബത്ത് ഒരത്താണിയുണ്ട്. 125ഓളം വര്ഷം പഴക്കമുള്ളത്. പഴയ കാലത്ത് ചുമടുകള് താങ്ങി കാല്നടയായി പോകുന്നവര്ക്ക് ആശ്വാസത്തിന് നിര്മ്മിക്കുന്നതാണ് അത്താണി. കേരളത്തിലെ വിവിധ ഭാഗങ്ങളില് ഇത്തരം അത്താണികള് ഇപ്പോഴും കാണാം. ആറടിയോളമാണ് സാധാരണ അത്താണികളുടെ ഉയരം.ഉയരത്തില് ലംബമായി രണ്ട് കല്ലുകള് വച്ച് തിരശ്ചീനമായി മറ്റൊരു കല്ലും വച്ചാണ് നിര്മ്മാണം. ആരുടെയും സഹായം കൂടാതെ തന്നെ ചുമടുകള് ഇറയ്ക്കിവയ്ക്കാനും എടുക്കാനുമാവും വിധമാണ് രൂപകല്പ്പന. ഗതാഗത സൗകര്യങ്ങള് വര്ദ്ധിച്ചതോടെ അത്താണികളും ഓര്മ്മയായി. വൈകുന്നേരങ്ങളില് ഒത്തുകൂടാനും വിശ്രമിക്കാനുമുള്ള കേന്ദ്രമായാണ് വട്ടപ്പാറിയിലെ അത്താണി യുവാക്കള് ഉപയോഗിക്കുന്നത്. കാലപ്പഴക്കത്താല് അത്താണിക്ക് ചെറിയ രീതിയിലുള്ള കേടുപാടുകള് സംഭവിച്ചു തുടങ്ങിയിട്ടുണ്ട്. കേടുപാടുകള് തീര്ത്ത് വട്ടപ്പാറയിലെ അത്താണി സംരക്ഷിക്കാനാണ് നാട്ടുകാരുടെ തീരുമാനം. പഴയ കാലത്ത് സാധാരണക്കാരും ചുമട്ടുതൊഴിലാളികളും ഒരുപോലെ അത്താണികളെ ആശ്രയിച്ചിരുന്നു. ദീര്ഘദൂര നടത്തത്തിനിടയില് സഹായിക്കാനായി ആരും ഉണ്ടാവാറില്ല. . ഹാമിദലി, ചരിത്ര അദ്ധ്യാപകന് എസ്. എസ്.എച്ച്. എസ്. എസ് മൂര്ക്കനാട്